เพื่อนมาหาลูกค้าแถวๆ นี้ค่ะ เลยพากันมากินส้มตำ

มาที่ร้านสิบเอ็ดโมงนิดๆ เป็นคิวที่ 6 รวมเวลาการรอ 1 ชม. ค่ะ ถึงได้กิน 

คือร้านนี้เนี่ย มีเจ้าของร้านคุมกันแค่ 2 คนค่ะ คุณป้าตำส้มตำ กับคุณลุงเสิร์ฟอาหาร เก็บโต๊ะ คิดตัง 

คือ รอกันจนแบบ จากเฉยๆ เป็นหิว สั่งกันเพิ่มก่อนถึงคิวเลยอะ 555 

ไปกันสามคน ได้ลองเยอะหน่อยค่ะ

- ตำปูปลาร้า (30) ■■ คุณป้าถามค่ะว่าเอารสยังไง สามรส หรือไม่หวาน น้องที่ไปด้วยกัน บอกเอาสามรสค่ะ ก็ได้สามรสจริงๆ อร่อยดีค่ะ เปรี้ยว เค็ม หวาน กลมกล่อม ปลาร้าไม่แรงมาก ใครไม่กล้ากินปลาร้าลองจานนี้ได้เลยค่ะ ไม่แรง อร่อย

- ตำไทยไข่เค็ม (30) ■■ อร่อยอ้ะ มาแบบครบสามรส กลมกล่อม ไม่หวานเจี๊ยบแบบบางร้าน

- ตำแตงหมูย่าง (50) ■■ จานนี้เด็ดอะ ชอบมากๆ ค่ะ ปกติร้านอื่นตำแตงจะมาแบบน้ำท่วม แต่คุณป้าแกตำ หรือ อาจจะแค่คลุกมากกว่าค่ะ เพราะมาแบบน้ำแห้ง และแน่นอนรสชาติสามรส แต่ทีเด็ดคือหมูย่าง หมักได้ดีมาก รสชาติดี อร่อยค่ะ มันเข้ากันกะตำแตงมากๆ 

- ลาาบหมู (50) ■■ จานนี้อร่อยตามมาตรฐานลาบหมูค่ะ ไม่โดดเด่น

- ต้มแซ่บ (60) ■■ เปรี้ยวนำ แต่ไม่โดดจนน่าเกลียด คือเปรี้ยวนำแต่รวมๆ อร่อยอะ ต้มแซ่บเป็นกระดูกอ่อนค่ะ นุ่มมาก แทบไม่ต้องเคี้ยว 

- หมูปิ้ง (ไม้ละ 5) ■■ ติดมันหน่อยๆ อร่อยมากค่ะ เค้าหมักหมูได้ดีมากอะค่ะ ต้องขอยกให้เลย อร่อยจริงๆ 

- ขนมจีนเปล่า (10) ■■ มาแบบหมักด้วยค่ะ อร่อยดี

ชอบมากนะคะส้มตำร้านนี้ ถ้าไม่ติดที่ต้องรอกันเป็น ชม. ก็คงจะดีเริ่ดค่ะ